Nekoliko hiljada građana okupilo se u centru Niša u mirnom protestu protiv nasilja u pomen ubijenom studentu Vuku Stoiljkoviću.

Građani su se okupili na Trgu kralja Milana, pa su mirnom šetnjom krenuli do Gradske kuće, Suda i niške policije.

Na čelu kolone bio je i transparent "Ko je ubio Nikolu Albijanića". Reč je o mladiću (19) koji je pod još nerazjašnjenim okolnostima ubijen pre 7 godina u niškom naselju Komren.

Okupljeni su nosili transparente, a na nekima su stalaji ovi natpisi:

- "Marijo, majko božija, da li vidiš šta rade sa tvojom decom?"

- "Savest, svest, moral"

Kako su saopštili u niškoj policiji, skup je prošao bez incidenata.

Građani su bili pozivani na mirni protest preko Fejsbuk stranice "Budimo Vukove oči i uši. Nek ti je večna slava. Vuk Stoiljković 1992 - 2014", koju prati već preko 30.000 ljudi.